Imtella' Mejju 10, 2021 Ritratti: Din l-Art Ħelwa Persuni li marru jikkampjaw jew għal 'picnic' fil-inħawi tal-Aħrax tal-Mellieħa spiċċaw ħallew warajhom għadd kbir ta' skart partikolarment tal-ikel Nies li nzertaw għaddejjin mill-inħawi osservaw skart imxerred ma' partijiet differenti tas-sit u anke ammont kbir ta' skart f'boroż madwar l-iskips li wkoll kienu mimlijin. Ġiet innutata wkoll siġra li kienet maqlugħa, siġġu li jinfetaħ u jingħalaq li jintuża l-iktar għall-baħar u li kien imkisser kif ukoll kaxxi bi skart li tħallew qalb is-siġar.